

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

9 հունիսի 2022 թվականի N - Ա

«Եվրասիական տնտեսական միության շրջանակներում վարկային պատմությունների կազմի մեջ մտնող տեղեկությունների փոխա­նակման կարգի մասին» ՀԱՄԱՁԱՅՆԱԳԻՐԸ **ՎԱՎԵՐԱՑՆԵԼՈՒ ՄԱՍԻՆ»** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆ­ՔԻ ՆԱԽԱԳԾԻ ՄԱՍԻՆ

-----------------------------------------------------------------------------------------------------------------

Հիմք ընդունելով «Ազգային ժողովի կանոնակարգ» Հայաստանի Հանրա­պե­տության սահմանադրական օրենքի 65-րդ հոդվածի 3-րդ մասը և «Միջազ­գա­յին պայմանագրերի մասին» Հայաստանի Հանրա­պե­տության օրենքի 12-րդ հոդվածի 3-րդ մասը՝ Հայաստանի Հանրապետության կառավարությունը ո ր ո շ ու մ է.

1. Հավանություն տալ 2021 թվականի դեկտեմբերի 21-ին Մոսկվայում ստորագրված «Եվրասիական տնտեսական միության շրջանակներում վարկային պատմությունների կազմի մեջ մտնող տեղեկությունների փոխանակման կարգի մասին» համաձայնագիրը վավերացնելու մասին» Հայաստանի Հանրա­պե­տո­ւթ­յան օրենքի նախագծի մասին Հայաստանի Հանրա­պե­տության կառավարության օրենսդրական նախաձեռնությանը:

2. Միջազգային պայմանագրում ամրագրված պարտավորությունների՝ Հայաստանի Հանրա­պե­տության Սահմանադրությանը համապատաս­խանու­թյու­նը որոշելու նպատակով դիմել Հայաստանի Հանրա­պե­տության սահմանադրական դատարան:

3. Հայաստանի Հանրա­պե­տության սահմանադրական դատարանի կողմից միջազգային պայմանագրում ամրագրված պարտավորությունները Հայաստանի Հանրա­պե­տության Սահմանադրությանը համապատասխանող ճանաչելու մասին որոշման դեպքում Հայաստանի Հանրա­պե­տության կառավարության օրենսդրա­կան նախաձեռնությունը սահման­ված կարգով ներկայացնել Հայաստանի Հանրա­­պե­տության Ազգային ժողով:

4. Հայաստանի Հանրա­պե­տության սահմանադրական դատարանում Հայաս­տանի Հանրա­պե­տության կառավարության ներկայացուցիչ նշանակել Հայաստանի Հանրապետության կենտրոնական բանկի նախագահի տեղակալ Հովհաննես Խաչատրյանին։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան